 Enzira yEribanira mwObwiranda bwOkwenene Eribikiro lyEbitabu OKWA MUTHAHULHA WETHU OWE INTANETI meta_keywordsabema ba yehova, yehova, omwema, eribikiro lyebitabu, omuthahulha, intaneti, ebitabuw18 Okwakani olhup. 3-8Enzira yEribanira mwObwiranda bwOkweneneAkaleberyo Akakarangirira Obwami Bwa Yehova2018OMUGHULHU ABANDU BABYA NOBWIRANDA BWOKWENENEOBWIRANDA BWOKWENENE MUBWAHERA BUTHI?NGOKU THWANGABANA OBWIRANDA BWOKWENENEObwiranda Obwa Abaramya ba Yehova BawitheRamya Nyamuhanga Mughuma owEkweneneNeryo Mughalha amabaha obwiranda, mwasyabya nobwiranda kundu.YOANE 8:36.ESYONYIMBO: 54, 36Obwiranda obuwithe olhubibi bwobwahi?Ni bwiranda bwahi obwa Yesu alhagha, kandi thwanga bubana thuthi?1, 2. a Ni byahi ebyo bandu bane mukolha erisondya obwiranda? b Mwabirilhwiririraki?MUNABWIRE, abandu omwa bitsweka bingyi byekihugho bakakanaya okwa bughabe nobwiranda. Abandi banzire ibabya bwiranda okwinubibwa, akasolholho, nobunakwa. Abandi bakanza babye nobughabe bweriyibughira ebyo banzire eribugha, erisombolha ebyo bakayowa ibanzire erisombolha, nerikolesya engebe yabu ngoku banzire. Abandu ehosi-hosi banzire ibabya bwiranda.2 Eribana obwiranda, abandu bakathegheka eriyisamambulha nibya nerianza erihindulha obuthabali obuliho. Aliwe bakanabana ekyo bakasonda? Eyihi. Mughulhu mungyi, mukalhwiririra eriaghalhwa lingyi nibya nolhuholho. Ebinywe byOmwami Solomona ebiri omwa Omugambuli 8:9 bihikire: Omundu mughuma awithe obuthoki endatha okwa wundi erimuhuthalya.3. Thwanga kolhaki eribya netseme neriyowa ndeke?3 E Biblia yikathubwira ekya thutholere erikolha eribya netseme neriyowa ndeke. Yakobo mwabugha athi: Omundu oyukalhangira ndeke omughambo owahikene, owobwiranda, iniakakwamagho ndeke, asyabana obutseme . . . akakolhagho. Yakobo 1:25 Omughambo owahikene akalhua oku Yehova, kandi asi ndeke ebya thukayithagha nuku thubane etseme. Yehova mwaha Adamu na Eva bobwiranda kundu nobuli kindu ekyo bayithagha nuku batseme.4. Adamu na Eva babya bawithe obwiranda bwahi? Lebaya ekisasani ekiri okwitsuka.4 Thukabya thukasoma Enzuko sura 1 na 2, thukalhangira ngoku Adamu na Eva babya bawithe obwiranda obwa bandu bathe banga bana munabwire. Babya bawithe obuli kindu ekya bakayithagha, isibawithe buba bwosi-bwosi, kandi isihali oyukabakolha nabi. Isibali yilhalikirira busana nebyalya, omubiiri, amalhwere, kutse olhuholho. Enzuko 1:27-29; 2:8, 9, 15 Aliwe mbwino obwiranda bwabu si bwabya buwithe lhubibi? Thulebaye.5. Mbaghane nebya bandu bangyi bakalengekanaya, ni kyahi ekikayithaghisibawa abandu eribana obwiranda?5 Abandu bangyi bakalengekanaya bathi eribya nobwiranda kundu lyerikolha ekyosi-kyosi ekyo banzire ahathe erilengekania okwa byanga lhwiririramu. Ekitabu World Book Encyclopedia kikabugha kithi obwiranda lyeribya iwangana thwamu neriberererya ebya wulyathwamu ebyo. Aliwe, kandi kikabugha kithi abandu bakabya bwiranda egavumente yamabya isiyiri bakakiraya omwa mibere eyithuwene, eyithatholere, kutse eyithe kanganaya obuyitheghererya. Eki kikamanyisaya ngoku obuli mundu eribya nobwiranda hane olhubibi olhutholere. Aliwe nindi oyuwithe ehamuli yerithwamu olhubibi lhulebe nga lhunuwene, nga lhunatholere, kandi nga lhune mukangania obuyitheghererya?6. a Busana naki Yehova musa yuwithe obwiranda obwosi? b Abandu bawithe bwirandaki, kandi busana naki?6 Ni kikulhu ithwe eriminya ngoku Yehova Nyamuhanga musa yuwithe obwiranda obwosi, obuthawithe lhubibi. Busana naki? Kundi mwahangika ebindu byosi kandi ya Muthabali owobuhangwa bwosi omuthoki webyosi. 1 Timoteo 1:17; Eribisulirwa 4:11 Omwami Dawudi mwakolesya ebinywe ebyuwene akakania okwa kitsumbi kya Yehova. Soma 1 Emyatsi yEmigulu 29:11, 12. Mbaghane nekyo, obwiranda bwebihangikwa byosi ebiri omwa lhubulha nokwa kihugho bunawithe aha bukasubulira. Ni bwiranda obuwithe olhubibi. Yehova Nyamuhanga anzire ithwaminya ngoku iyo musa yuwithe ehamuli eyerithwamu olhubibi olhuwene, olhutholere, kutse olhukakanganaya obuyitheghererya. Eritsuka okwa nzuko, Yehova mwahiriraho ebihangikwa biwe olhubibi.7. Ni bindu nga byahi ebya thukabya ithutholere erikolha nuku thubye ithunatsemire?7 Nomwakine indi Adamu na Eva babya bawithe obwiranda bunene, bwabya ibunawithe olhubibi. Ahandi olhubibi olhu ibakanayowa ini kindu kyobuhangiranwa. Ngekyerileberyako, ibo eribya ibaneho ibatholere ibahumulha, ibalya, nerighotsera. Mbwino ekyo mukyamanyisya kithi sibawithe bwiranda? Eyihi. Erithwalira haghuma, Yehova mwalhangira athi erikolha ebindu ebyo kikabalethera etseme nerileka ibayowa ndeke. Esyonyimbo 104:14, 15; Omugambuli 3:12, 13 Ithwe bosi thukanza ithwahumulha embeho eyuwene, erirya ebyalya ebya thwanzire, nerilhuhuka ndeke omwa kiro. Sithuliyowa nga thuli kwolhukako thukakolha ebindu ebi. Adamu na Eva batholere eribya imubayowa bathya.8. Ni kihano kyahi ekya Nyamuhanga aha Adamu na Eva, kandi busana naki?8 Yehova mwaha Adamu na Eva ekihano kirebe. Mwababwira athi babuthe abaana, busulhaye ekihugho, nerikitheya. Enzuko 1:28 Ekihano eki mukyanabiha kwobwiranda bwabu? Eyihi! Mukyabaha akaghisa kerikolha ekihugho kyosi mwa paradiso, eribya bwikalho bwabu bwa kera na kera nabaana babu abahikene. Eki kyabya kighendererwa kya Nyamuhanga. Isaya 45:18 Munabwire, abandu bakabya isibathathwa ekihano kya Nyamuhanga bamathwamu erithendingira omwa butheke kutse eributha abaana. Aliwe, abandu banemwingira omwa butheke neributha nomwakine indi kikanaletha bitsibu birebe. 1 Abanya Korinto 7:36-38 Busana naki? Kundi bakalengekanaya bathi bakendi bana etseme neriyowa ndeke. Esyonyimbo 127:3 Adamu na Eva ku bowa Yehova, bangatsemere obutheke bwabu neka yabu kera na kera.9. Busana naki sithwanga bugha thuthi ekihano kya Nyamuhanga ekiri omwa Enzuko 2:17 sikyabya kyuwene, sikyabya kitholere, kutse sikyabya mwobuyitheghererya?9 Yehova mwaha Adamu na Eva bekindi kihano neribabwira ekyangabya bamakithwa. Mwabugha athi: Okwa bighuma byomuthi weriminya ekibuya nekibi, suserya kubyo. Kusangwa okwa kiro wasyalya kubyo, wasyaholha kundu. Enzuko 2:17 Mbwino ekihano ekyo sikyabya kyuwene, sikyabya kitholere, kutse isikiri kanganaya obuyitheghererya? Mbwino mukyana ghunza oku Adamu na Eva kwobwiranda bwabu? Eyihi nahake. Abasomi bangyi be Biblia bakalhangira ekihano kya Nyamuhanga ikyabya kyamenge kandi ikitholere. Omughuma wokwibo akabugha athi kikathweghesaya ngoku Nyamuhanga musa yuwasi ekibuya ekitholere . . . abandu kandi Nyamuhanga musa yuwasi ekithatholere . . . abandu. Abandu eribana ekibuya, batholere ibayikethera Nyamuhanga nerimwowa. Bamathendi mwowa, ibakendibya ibatholere eriyithwiramu ekibuya . . . nekithe kibuya. Okwa bandu, ekyo ni kindu ekikalire kutsibu erikolha ahabwabu.Erisombolha lya Adamu na Eva mumwalhwiririra ebitsibu! Lebaya enungu 9-1210. Busana naki obughabe bweriyithwiramu si kighuma nobughabe bwerithwamu ekitholere eribya kibuya nekitholere eribya kibi?Yehova musa yuwithe obughabe obwerithwamu ekitholere eribya ekibuya nekibi10 Abandi bangana lengekania bathi Yehova mwathaha Adamu yobwiranda bwerikolha ekyanzire. Aliwe, bakabya isibathaminya ngoku obughabe bweriyithwiramu kutse obwiranda bwerisombolha ekyerikolha, si kighuma nobughabe bwerithwamu ekitholere eribya kibuya nekitholere eribya kibi. Adamu na Eva babya bawithe obwiranda bwerithwamu nga bowe Nyamuhanga kutse eyihi. Aliwe Yehova musa yuwithe obughabe obwerithwamu ekitholere eribya kibuya nekibi. Omuthi weriminya ekibuya nekibi abya akakangania Adamu na Eva enzumwa eyo. Enzuko 2:9 Mughulhu wosi sithuliminya ebikendi lhwiririra omwithwamu lyethu, kandi sithwangaminya nga mukendi lhwiririra ebibuya mughulhu wosi. Kyekikaleka ithwabya ithunemulhangira abandu abakathwamu nibya ibanawithe ebilhubirirwa ebyuwene, aliwe ebikalhwiririramu ibyaletha eriaghalhwa, ebitsibu, kutse akabi. Emisyo 14:12 Omo kwenene, abandu bawithe ahabakasubulira omwa byabakakolha. Yehova eriha Adamu na Eva bekilhaghiro ekyerithendirya okwa muthi, abya iniakabakangiriraya ngoku ibo eribya nobwiranda bwokwenene batholere ibamwowa. Adamu na Eva mubathwamu erikolhaki?11, 12. Ni kyahi ekyaleka erithwamu lya Adamu na Eva imwalhwiririra ebitsibu? Iha ekyerileberyako.11 Ekyobulighe, Adamu na Eva mubathwamu erithendiowa Yehova. Eva mwathwamu eriowa ebya Sitani, akamulhagha athi: Ameso wenyu asyalibulhwa, kandi ko mwasyabya nga Nyamuhanga, imwabya neriminya ekibuya nekibi. Enzuko 3:5 Erithwamu lya Adamu na Eva mulyanongera obwiranda bwabu ngoku Sitani abugha? Eyihi, mukithabya. Nibya, enyuma waho mubalhangira ngoku erighana obusondoli bwa Yehova mukalhua ebitsibu. Enzuko 3:16-19 Busana naki? Kundi Yehova mwathaha abandu bobughabe bweriyithwiramu ekitholere eribya kibuya nekitholere eribya kibi.Soma Emisyo 20:24; Yeremia 10:23.12 Eki kine ngoyukaghendaya endege. Erihika buholho eyo akaya, atholere iniakwama enzira eyitholere, iniakolesya ndeke ebikasondolha endege nerikanirania nabali ahisi abakaha obusondoli. Aliwe amathendi ghendera okwa busondoli, neryo iniaghulhukira ahosi-hosi aho anzire, imwangana lhwiririra ekitsibu. Ngomufuyi oyo, Adamu na Eva mubanza erikolha ebindu ngoku banzire. Mubaghana obusondoli bwa Nyamuhanga. Ni byahi ebyalhwiririramu? Ebitsibu! Erithwamu lyabu eri mulyabalethera ekibi nolhuholho kuthya nokwa baana babu bosi. Abanya Roma 5:12 Obwiranda bwa Adamu na Eva mubuthongera omwanza eriyithwiramu ekitholere eribya kibuya nekitholere eribya kibi. Omwakanya kekyo, mubaherya obwiranda bwokwenene obo Yehova abya iniabiribaha.13, 14. Thwanga bana thuthi obwiranda bwokwenene?13 Abandi bandu bakalengekanaya bathi kyuwene eribya nobwiranda obuthawithe lhubibi. Aliwe nina kwenene? Nomwakine indi eribya nobwiranda kiwithe mighaso mingyi, thalengekania ekihugho nga kyangabere kithi ku muthabya ebikathuhiriraho olhubibi? E World Book Encyclopedia yikabugha yithi ebilhaghiro byobuli kithunga kyabandu bikathakathenie kutsibu kundi bitholere ibyatheya abandu kandi ibinemuhira nolhubibi okwa bwiranda bwabu. Mughulhu wosi, eki sikyolho. Busana nekyo, thukalhangira bilhaghiro bingyi nabasomire ebilhaghiro bangyi nabatsweri abakalengaho eribisoborera neribighenderako.14 Yesu Kristo mwasoborera ngoku thwangabya nobwiranda bwokwenene. Mwabugha athi: Mwamabya mukakwama ebinywe byaghe, imuli bigha baghe kwenene. Kandi mwasyaminya ekwenene, nomwatsi wekwenene asyabaha obwiranda. Yoane 8:31, 32 Neryo eribya nobwiranda bwokwenene, thutholere ithwakolha bindu bibiri. Ekyerimbere, thutholere ithwaligha ekwenene eya Yesu abya akakangirirya. Ekyakabiri, thutholere ithwabya bigha biwe. Erikolha ebi ikikendi thuha obwiranda bwokwenene. Aliwe, eribya bwiranda okuki? Yesu mwabugha athi: Obuli mundu oyukakolha ebibi, ni mukobe webibi. Mwongerako athi: Omughalha amabaha obwiranda, mwasyabya nobwiranda kundu.Yoane 8:34, 36.15. Busana naki obwiranda obwa Yesu athulhaghanisaya bwa bukathuha obwiranda kundu?15 Obwiranda obwa Yesu alhaghanisaya abigha biwe bulengire kutsibu obwiranda obwa bandu bakanza munabwire. Omughulhu Yesu abugha athi, Omughalha amabaha obwiranda, mwasyabya nobwiranda kundu, abya iniakakanaya okwa bwiranda bwerilhua omwa bukobe bwekibi, obukobe obukalire kutsibu obwa bandu babirithabana. Thuli bakobe bekibi omwa nzira syahi? Ekibi kikaleka ithwakolha ebindu ebithuwene. Kandi kyangana thulemesya erikolha ekya thunasi ku kya kihikire kutse erithulemesya erilengaho ngoku thwanga thoka. Erighunzerera, mukalhwiririra eriyiponera, obulhumi, eriaghalhwa, nolhuholho. Abanya Roma 6:23 Omukwenda Paulo mwakangania obulhumi obweribya mukobe wekibi. Soma Abanya Roma 7:21-25. Ekibi kikendisyabya kyabilhusibwaho ndeke-ndeke, muthukendi syathunga obwiranda bwokwenene obo Adamu na Eva babya nabu.16. Thwangabya thuthi nobwiranda kundu?16 Yesu eribugha athi mwamabya mukakwama ebinywe byaghe kikakanganaya ngoku thwamabya thwanzire Yesu athuhe obwiranda, hane ebindu birebe ebya thutholere ithwakolha. Bindu byahi? NgAbakristayo ababiriyihayo, thwabiriyighana nerithwamu eriligha olhubibi olhwa Yesu akahiriraho abigha biwe. Matayo 16:24 Ngoku Yesu analhaghanisaya, thukendisyabya nobwiranda kundu omwa buthuku bwembere, thukabana emighaso yosi yekihongwa kyembanulho.17. a Thwangabana thuthi etseme yokwenene nerithekana? b Thukendi syighaki omo mwatsi owakakwamako?17 Eritsema neriyowa ndeke, thutholere ithwaghendera okwa bya Yesu akangiriraya, ngabigha biwe. Thwamakolha eki, endambi iyikendisyahika ithwabya bwiranda okwa bukobe bwekibi nolhuholho. Soma Abanya Roma 8:1, 2, 20, 21. Omo mwatsi owakakwamako, thukendisyalhangira ngoku thwangakolesya ndeke obwiranda obwa thuwithe lino. Neryo ithwaha Yehova, Nyamuhanga owobwiranda bwokwenene yolhukengerwa, kera na kera.Abandu bosi bawithe obwiranda obuwithe olhubibi. Nomwakine indi thuwithe obwiranda bweriyithwiramu omwa ngebe, sithuwithe obughabe bwerithwamu ekitholere eribya kibuya nekitholere eribya kibiAdamu na Eva bathe basobya, babya bawithe obwiranda kundu nomwakine indi babya batholere erikenga ekilhaghiro kya Nyamuhanga. Munabwire, Yesu akathuha obwiranda omughulhu thukaligha ekwenene eyo akangiriraya neribya bigha biwe. Omwa Paradiso, thukendi syabya nobwiranda kundu kandi thukendi syabya isithukiri bakobe bekibi nolhuholhoEbitabu Ebiri Omwa Lhukonzo 1982-2020 